Input: यमबध्नाद्बृहस्पतिर्मणिं फालं घृतश्चुतमुग्रं खदिरमोजसे। तं सोमः प्रत्यमुञ्चत महे श्रोत्राय चक्षसे। सो अस्मै वर्च इद्दुहे भूयोभूयः श्वःश्वस्तेन त्वं द्विषतो जहि ॥

Padapatha: यम्।अबध्नात्।बृहस्पतिः।मणिम्।फालम्।घृतऽश्चुतम्।उग्रम्।खदिरम्।ओजसे।तम्।सोमः।प्रति।अमुञ्चत।महे।श्रोत्राय।चक्षसे।सः।अस्मै।वर्चः।इत्।दुहे।भूयःऽभूयः।श्वःऽश्वः।तेन।त्वम्।द्विषतः।जहि